VGI ร่วง 8% หลังบิ๊กล็อตโผล่ 470 ล้านหุ้น มูลค่า 3.57 พันลบ. ต่ำกว่ากระดานซื้อขาย
VGI ร่วง 8% หลังบิ๊กล็อตโผล่ 470 ล้านหุ้น มูลค่า 3.57 พันลบ. ต่ำกว่ากระดานซื้อขาย ล่าสุด ณ เวลา 14.44 น. อยู่ที่ระดับ 7.70 บาท ลดลง 0.70 บาท หรือ 8.33% สูงสุดที่ระดับ 8 บาท ต่ำสุดที่ระดับ 7.60 บาท ด้วยมูลค่าการซื้อขาย 4.23 พันล้านบาท
31 พ.ค. 2561

ผู้สื่อข่าวรายงานว่า วันนี้มีรายการสรุปซื้อขายกระดานรายใหญ่ (Big lot) ภาคเช้าของหุ้น บริษัท วี จี ไอ โกลบอล มีเดีย จำกัด (มหาชน) หรือ VGI จำนวน 14 รายการ ปริมาณ 469,657,900 หุ้น มูลค่ารวม 3.57 พันล้านบาท ราคาเฉลี่ย 7.60 บาทต่อหุ้น ซึ่งเป็นราคาต่ำกว่ากระดานซื้อขาย
โดยราคาหุ้น VGI ณ เวลา 14.44 น. อยู่ที่ระดับ 7.70 บาท ลดลง 0.70 บาท หรือ 8.33% สูงสุดที่ระดับ 8 บาท ต่ำสุดที่ระดับ 7.60 บาท ด้วยมูลค่าการซื้อขาย 4.23 พันล้านบาท
ขณะเดียวกัน ราคาหน่วยของบริษัท วี จี ไอ โกลบอล มีเดีย จำกัด (มหาชน) จัดสรรให้แก่ผู้ถือหุ้นเดิมของบริษัทฯ หรือ VGI-W1 ณ เวลา 14.45 น. อยู่ที่ระดับ 0.41 บาท ลดลง 0.08 บาท หรือ 16.33% สูงสุดที่ระดับ 0.46 บาท ต่ำสุดที่ระดับ 0.39 บาท ด้วยมูลค่าการซื้อขาย 50.90 ล้านบาท
ด้านนายมงคล พ่วงเภตรา ผู้ช่วยกรรมการผู้จัดการ ฝ่ายวิเคราะห์หลักทรัพย์ บล.เคทีบี (ประเทศไทย) เปิดเผยกับ “ข่าวหุ้นธุรกิจออนไลน์” ว่า ปัจจัยที่ส่งผลให้ราคาหุ้น VGI ปรับตัวลดลงแรงวันนี้ คาดมาจากการซื้อขายหลักทรัพย์รายใหญ่ (BIG LOT) มูลค่า 3.5 พันล้านบาท ที่ราคา 7.60 บาท/หุ้น ซึ่งเป็นราคาที่ต่ำกว่ากระดานซื้อขาย พร้อมแนะนำให้จับตาว่าบริษัทจะออกมาชี้แจงเกี่ยวกับประเด็นดังกล่าวอย่างไร